১৮০ কিমি গতি, আঞ্চলিক খাবার! আর কী মিলবে বন্দে ভারত স্লিপারে?

মালদহ: আজ উত্তরবঙ্গে আসছেন নরেন্দ্র মোদি (Narendra Modi)। মালদহের মালদা টাউন স্টেশন (Malda Town Railway Station) থেকে প্রধানমন্ত্রীর হাতে উদ্বোধন হতে চলেছে ভারতবর্ষের প্রথম সেমি হাইস্পিড বন্দে ভারত স্লিপার ট্রেন (Vande Bharat Sleeper Train)। এই ঐতিহাসিক পরিষেবার মাধ্যমে প্রথমবার পশ্চিমবঙ্গ ও অসমের মধ্যে চালু হচ্ছে বন্দে ভারত স্লিপার ট্রেন। হাওড়া–কামাখ্যা রুটে চলবে এই অত্যাধুনিক ট্রেনটি। একই সঙ্গে আজ আরও সাতটি নতুন অমৃত ভারত ট্রেনের (Amrit Bharat Train) উদ্বোধন করবেন প্রধানমন্ত্রী। পাশাপাশি, পুনর্নির্মাণ সম্পন্ন হওয়া ১০১টি অমৃত ভারত স্টেশনের উদ্বোধনও হবে মালদহ থেকেই।

১৬ কোচের এই বন্দে ভারত স্লিপার ট্রেন ঘণ্টায় সর্বোচ্চ ১৮০ কিলোমিটার গতিতে ছুটতে সক্ষম। অত্যাধুনিক নকশার কারণে এত দ্রুতগতিতে চললেও যাত্রীরা ঝাঁকুনি প্রায় অনুভব করবেন না। এই ট্রেনের মাধ্যমে হাওড়া থেকে গুয়াহাটি পৌঁছনো যাবে মাত্র ১৪ ঘণ্টায়, যা উত্তর-পূর্ব ভারতের সঙ্গে দেশের মূল ভূখণ্ডের যোগাযোগকে আরও মজবুত করবে।

আরও পড়ুন: ভোটমুখী বাংলায় ২ দিনের সফরে মোদি, সূচি জানালেন নিজে

তবে শুধু অত্যাধুনিক পরিষেব নয়, বন্দে ভারত স্লিপার ট্রেনে যাত্রীদের আরাম ও রসনা তৃপ্তির দিকেও বিশেষ নজর দেওয়া হয়েছে। এই সেমি-হাইস্পিড ট্রেনের মেন্যুতে (Vande Bharat Menu) থাকছে আঞ্চলিক খাবারের বিশেষ ছোঁয়া। কলকাতা থেকে যাত্রা শুরু করলে যাত্রীরা পাবেন নানা রকম বাঙালি খাবার, আর গুয়াহাটি থেকে ফেরার পথে মিলবে অসমের ঐতিহ্যবাহী খাবারের স্বাদ।

কামাখ্যা থেকে বেরিয়ে এই ট্রেনটি থামবে রঙ্গিয়া, নিউ বঙ্গাইগাঁও, নিউ আলিপুরদুয়ার, নিউ কোচবিহার, জলপাইগুড়ি রোড, নিউ জলপাইগুড়ি, আলুয়াবাড়ি রোড, মালদা টাউন, নিউ ফারাক্কা, আজিমগঞ্জ, কাটোয়া, নবদ্বীপ ও ব্যান্ডেল স্টেশনে। এরপর ট্রেনটি পৌঁছবে হাওড়ায়। মালদা টাউন থেকেই প্রধানমন্ত্রী ভার্চুয়াল মাধ্যমে কামাখ্যা দিকের ট্রেনটিরও উদ্বোধন করবেন। এই নতুন পরিষেবার মাধ্যমে পূর্ব ও উত্তর-পূর্ব ভারতের মধ্যে যাতায়াত আরও দ্রুত, আরামদায়ক ও আধুনিক হয়ে উঠবে বলে আশা করা হচ্ছে।

দেখুন আরও খবর:

The post ১৮০ কিমি গতি, আঞ্চলিক খাবার! আর কী মিলবে বন্দে ভারত স্লিপারে? first appeared on KolkataTV.